Malta hija t-tieni l-aktar pajjiż li ra żieda fil-popolazzjoni fost it-28 pajjiż membru tal-Unjoni Ewropea. L-ikbar tkabbir fil-popolazzjoni ġie rreġistrata fil-Lussemburgu. Skont ċifri maħruġa mill-Eurostat, f'Jannar 2013, il-popolazzjoni fil-pajjiżi tal-UE kienet stmata 505.7 miljun, meta mqabbel mal-504.6 miljun f'Jannar 2012. Dan ifisser li l-popolazzjoni tal-pajjiżi fl-UE kibret b'1.1 miljun. Fl-2012, madwar 80% taż-żieda fil-popolazzjoni tal-pajjiżi fl-Unjoni Ewropea ġiet mill-migrazzjoni, bl-aktar tliet pajjiżi jkunu l-Lussemburgu, Malta u l-Italja. Fl-istess sena, fit-28 pajjiż membru tal-Unjoni Ewropea twieldu 5.2 miljun tarbija. L-ogħla rati fit-twelid ġew irrekordjati fl-Irlanda, ir-Renju Unit, Franza, l-Iżvezja u Ċipru. L-inqas kienu l-Ġermanja, il-Portugall, il-Greċja, l-Italja u l-Ungerija. Fl-2012, mietu 5 miljun persuna, bl-aktar imwiet jiġu rreġistrati fil-Bulgarija u l-Latvija. L-inqas rati ta' mwiet ġew irreġistrati fl-Irlanda, Ċipru, il-Lussemburgu u Malta. Ħalli kumment hawn b'ismek u kunjomok. .td_uid_3_5ee4e3080ab62_rand.td-a-rec-img{text-align:left}.td_uid_3_5ee4e3080ab62_rand.td-a-rec-img img{margin:0 auto 0 0}